พระรอดบังภัย
เอ่ยชื่อ พระรอดบังภัย คนรักพระสกุลลำพูนรู้จักกันทั้งนั้น เป็นพระในฝันของหลายๆคน,ดูภาพแล้ว ก็คงสงสัย จะเหมือนพระรอด ก็ไม่ใช่ จะเป็นพระคง ก็แค่คล้าย แต่ถ้าดูการหักข้อพระศอก ก็ไปทางพระบาง ขนาดของพระใหญ่กว่าพระรอด ย่อมกว่าพระคง พระบาง,ใครที่ตั้งชื่อ พระรอดบังภัย ขอแสดงความนับถือ ตั้งได้ลงตัว ตรงใจจริงๆ,พระรอดบังภัย มีประวัติการค้นพบ ชัดเจนหนังสืออมตะพระกรุ ต้อย เมืองนนท์ รวบรวมไว้ในกลุ่ม พระหินสี เมืองฮอด เชียงใหม่ มีภาพให้ดูสององค์,เริ่มทำความรู้จักเมืองฮอด ถิ่นฐานที่พบพระปูพื้นฐานความรู้กันก่อน,เมืองฮอดเป็นเมืองโบราณของอาณาจักรล้านนา ปัจจุบันเป็นอำเภอฮอด จังหวัดเชียงใหม่ ตัวเมืองเก่าอยู่ที่บ้านวังลุง,พงศาวดารโยนกบอกว่า เมืองฮอดคือเมือง,ท่าเชียงทอง ศูนย์กลางเมืองอยู่ที่วัดหลวงฮอด เชื่อกันว่า เมื่อพระนางจามเทวีนำบริวารเดินทางจากลพบุรี มาครองเมืองลำพูน,ก่อนถึงลำพูน เห็นเป็นทำเลดี จึงได้แวะพักริมฝั่งแม่น้ำปิง,พระนางสร้างเมืองฮอด ปี พ.ศ.1203 สร้างพระเจดีย์บรรจุพระบรมธาตุไว้บนยอดดอยเกิ้ง และสร้างวัด 99 แห่ง,ปี พ.ศ.2513 เมืองฮอดเก่าอยู่ในบริเวณ,น้ำท่วม จากการสร้างเขื่อนภูมิพล จึงมีการขุดค้นกรุพระ พบพระหินสี หรือที่เรียกกันว่าพระแก้ว แกะสลักศิลปะเชียงแสน มากมายในเจดีย์วัดต่างๆ พบมากที่สุดที่วัดศรีโขง,การขุดค้นครั้งนั้น มีผู้ขุดพบพระรอดบังภัย เนื้อดิน ลักษณะงดงามไม่แพ้พระรอดวัดมหาวัน ลำพูน ผู้รู้ว่า ศิลปะแบบปาละ เทียบได้กับพระบางวัดดอนแก้ว อายุราวพุทธศตวรรษที่ 17,หลักฐานที่ช่วยชี้อายุศิลปะพระรอดบังภัย คือเครื่องถ้วยจีนสมัยราชวงศ์เหม็ง ที่ขุดพบในวัดเจดีย์สูง ระบุพระนามจักรพรรดิสี่จง ตรงกับ พ.ศ.2065–2110,เครื่องถ้วยจีนชิ้นที่เก่าที่สุด พบที่วัดศรีโขง (วัดที่พระหินแกะสลัก) ปีศักราชซ่วนเต็ก ปี พ.ศ.1919-1978,นอกจากพบเครื่องถ้วยจีน ยังพบสิ่งของเครื่องใช้สอย สมัยพระเจ้าสามฝั่งแกน เจ้านครเชียงใหม่ ยืนยันการเป็นเมืองท่าเชียงทอง สมัยเมืองเชียงใหม่รุ่งเรือง,คุณสมพงษ์ สมวงศ์ เจ้าของพระให้ข้อมูลว่า ปีที่ขุดพบพระรอดบังภัย ไปถึงกรุด้วยตัวเอง พระที่พบส่วนใหญ่อยู่ในมือ เจ้าแดง,คุณสมพงษ์แบ่งมาเก็บไว้หลายองค์ เมื่อยี่สิบปีที่แล้ว ราคาประมาณสองหมื่น,คุยกันคราวนี้ ถามคุณสมพงษ์อีกครั้ง,พระรอดบังภัยในวงการ เป็นพระแท้แน่นอนอยู่หรือ คุณสมพงษ์บอกว่า แต่พระแท้ยังไงก็เป็นพระแท้ ตอนนี้องค์สวยๆ หลักแสนก็มีคนซื้อ,พระรอดบังภัย ราคาสูงได้ใจ พระปลอมมีตามมาแน่นอน,ดูภาพพระในหนังสือพิมพ์ขาวดำ คงไม่ถนัดตา ดูในไทยรัฐออนไลน์ดีกว่า ถ้าจะรอดูภาพสีให้ชัดถนัดตา ผมไม่แน่ใจว่า จะได้ดูอีกเมื่อไหร่ จะถึงคิวที่เพื่อนเอาไปรวมพิมพ์เป็นเล่ม,ตอนนี้ปาฏิหาริย์จากหิ้งพระ เล่มที่ 2 ยังวางขายอยู่ในเซเว่นฯ ถ้าขายดี น่าจะมีเล่มที่ 3 และเล่มต่อไป,พระรอดบังภัย เท่าที่ผ่านตาห้า-หกตรง สีโทนเดียว เหลืองปนแดง ไปทางพระลบ องค์ที่ผิวสมบูรณ์เกรดเนื้อละเอียดกว่า องค์ที่ผิวร่อย ดูหยาบ เห็นกรวดน้ำตาลปนในเนื้อ,หลักการเล่นพระข้อแรก ต้องดูจากพระแท้องค์ครูเผลอไปดูพระเก๊เป็นครู บางคนที่ผมเห็นมา เล่นพระจนแก่ใกล้ตาย ก็ยังดูพระแท้ไม่เป็น.,พลายชุมพล
ดูภาพแล้ว ก็คงสงสัย จะเหมือนพระรอด ก็ไม่ใช่ จะเป็นพระคง ก็แค่คล้าย แต่ถ้าดูการหักข้อพระศอก ก็ไปทางพระบาง ขนาดของพระใหญ่กว่าพระรอด ย่อมกว่าพระคง พระบาง
พระรอดบังภัย,พระเครื่อง,ปาฏิหาริย์จากหิ้งพระ,พลายชุมพล